****

***Crna Gora***

***\_\_\_\_\_\_\_\_\_\_\_\_\_\_\_\_\_\_***

***Ministarstvo poljoprivrede i ruralnog razvoja***

Broj**:** 060-320/14-0401-61

Podgorica**,** 14.03.2014. godine

Ministarstvo poljoprivrede i ruralnog razvoja, u postupku po zahtjevu Mreže za afirmaciju nevladinog sektora MANS iz Podgorice, Dalmatinska 188, radi pristupa informacijama, na osnovu člana 30 stav 1 Zakona o slobodnom pristupu informacijama (“Sl.list CG”, br.44/12), donosi

**R J E Š E NJ E**

**Odbija se** zahtjev Mreže za afirmaciju nevladinog sektora MANS iz Podgorice za pristup informaciji, po zahtjevu broj 14/61203-61204 od 24.02.2014. godine, kao neosnovan.

**O b r a z l o ž e nj e**

Mreža za afirmaciju nevladinog sektora MANS iz Podgorice, Dalmatinska 188, podnijela je Ministarstvu poljoprivrede i ruralnog razvoja zahtjev broj 14/61203-61204 od 24.02.2014. godine, za slobodan pristup informaciji: kojim je tražila kopiju: \* svih konkursa za zapošljavanje koje je raspisalo Ministarstvo poljoprivrede i ruralnog razvoja, pojedinačno za Ministarstvo i organe u satavu za mjesec januar 2014. godine i pristup informacijama u dijelu koji se odnosi na informaciju o broju lica koja su zapošljena, pojedinačno po licima, po ugovorima o radu i djelu koja su ta lica potpisala, u Ministarstvu i organima u satavu za mjesec januar 2014. godine.

Ministarstvo poljoprivrede i ruralnog razvoja, kao i organi u sastavu nijesu zapošljavali po bilo kom osnovu, a nijesu ni raspisivali konkurse za zapošljavanje, januar 2014. godine.

Iz naprijed navedenih razloga, ovaj organ ne posjeduje informaciju koja je tražena gore citiranim zahtjevom, te je zahtjev neosnovan.

Na osnovu izloženog, odlučeno je kao u dispozitivu rješenja.

**PRAVNA POUKA:** Protiv ovog rješenja može se izjaviti žalba, Agenciji za zaštitu podataka o ličnosti i pristup informacijama u roku od 15 dana od prijema rješenja, neposredno ili preko Ministarstva poljoprivrede i ruralnog razvoja. Žalba se podnosi u dva primjerka, sa dokazom o uplati 5,00 eura administrativne takse u korist budžeta CG na žiro račun br. 907-0000000083001-19, shodno tarifnom broju 2 Zakona o administrativnim taksama (“Sl.list RCG“, br. 53/03...02/06 i “Sl.list CG“,br. 22/08...26/11).

**Dostavljeno**:  **M I N I S T A R,**

- Mreži za afirmaciju nevladinog

sektora MANS **Prof. dr Petar Ivanović**

- U spise predmeta

- a/a